Прымеркаваная да свята Вялікай Перамогі выстаўка элітных аўтамабіляў пад адкрытым небам дзясяты раз збярэ ў самым сэрцы Мінска калекцыянераў і прыхільнікаў рэтра- і класічных брэндаў з розных краін свету. Калона рарытэтных аўто праедзе ад плошчы Дзяржаўнага сцяга, дзе адбудзецца ўрачыстае адкрыццё злёту і ўскладанне кветак у гонар Дня Дзяржаўнага герба і Дзяржаўнага сцяга Беларусі, да канцавога пункта – Музея авіяцыйнай тэхнікі. Таксама ў праграму форуму ўключана наведванне Беларускага дзяржаўнага музея гісторыі Вялікай Айчыннай вайны. Кульмінацыяй стане open air экспазіцыя на Кастрычніцкай плошчы, дзе ўсе жадаючыя змогуць разгледзець унікальныя экзэмпляры айчыннага і замежнага аўтапрама, сярод якіх вінтажныя Rolls-Royce, Ford, Chevrolet, Buick, Cadillac, Lincoln, Cabrio, ВАЗ, УАЗ, "Волга", "Чайка"…